iraklixyz/georgian-wikipedia-cleaned huggingface dataset:
კიევის ეროვნული ლინგვისტური უნივერსიტეტი

კიევის ეროვნული ლინგვისტური უნივერსიტეტი — უმაღლესი საგანმანათლებლო დაწესებულება უკრაინაში. დაარსდა 1948 წლის 30 მარტს, როგორც კიევის უცხო ენათა სახელმწიფო პედაგოგიური ინსტიტუტი. 1988-2009 წლებში უნივერსიტეტის რექტორი იყო გალიკ არტემჩუკი, ხოლო 2010 წლიდან რექტორია რომან ვასკო.

ისტორია
კიევის ეროვნული ლინგვისტური უნივერსიტეტი არის უცხო ენათა სახელმწიფო პედაგოგიური ინსტიტუტის მემკვიდრე, რომელიც დაარსდა უსსრ-ს განათლების სამინისტროს ბრძანება № 524/69-ის საფუძველზე 1948 წლის 30 მარტს.

უკრაინის მინისტრთა კაბინეტის 1994 წლის 29 აგვისტოს № 592 განკარგულების საფუძველზე პედაგოგიურ ინსტიტუტს ეწოდა ეროვნული ლინგვისტური უნივერსიტეტი.

1948-1949 სასწავლო წელს პირველ კურსზე სულ სამი ფაკულტეტი იყო: ინგლისურის, ფრანგულისა და ესპანური ენების. ირიცხებოდა 238 სტუდენტი. 1953 წელს გაიხსნა გერმანული ენის ფაკულტეტი, 1977 წელს - რუსული ენის ფაკულტეტი უცხოელი სტუდენტებისათვის. 1962 წლიდან მოქმედებს ასპირანტურა, ხოლო 1992 წლიდან - დოქტორანტურა.

ბოლო ათი წლის განმავლობაში უნივერსიტეტსდაემატა რამდენიმე ფაკულტეტი: ეკონომიკა-სამართლის, თარჯიმნების ფაკულტეტი და აღმოსავლეთმცოდნეობის ფაკულტეტი.

1993 წლის უნივერსიტეტში მოქმედებს იუნესკოს პირველი კათედრა უკრაინაში.

ინფრასტრუქტურა
უნივერსიტეტს გააჩნია 3 სასწავლო კორპუსი, 4 სტუდენტური საერთო საცხოვებელი, კომპიუტერიზირებული ბიბლიოთეკა 1 მლნ ეგზემპლარი წიგნადი ფონდით. 10 კომპიუტერული კლასი 300 სამუშაო ადგილით, თანამედროვე სპორტული კომპლექსი და სასადილო.

ფაკულტეტები
ამჟამად უნივერსიტეტს აქვს ექვსი ფაკულტეტი: გერმაული ფილოლოგიის, რომანული ფილოლოგიის, სლავური ფილოლოგიის, მთარგმნელობითი, ეკონომიკა-სამართლისა აღმოსავლეთმცოდნეობის ფაკულტეტები.

სასწავლო პროცესს ემსახურება 30 კათედრა, სადაც მუშაობს 850 პედაგოგი. მათ შორის 56 მეცნიერებათა დოქტორი, 50 პროფესორი, 218 მეცნიერებათა კანდიდატი, 132 დოცენტი.

სპეციალობები
კიევის ეროვნული ლინგვისტური უნივერსიტეტი ამზადებს შემდეგი სპეციალობის ბაკალავრებს:
ინგლისური ენა და ლიტერატურა
გერმანული ენა და ლიტერატურა
ფრანგული ენა და ლიტერატურა
ესპანური ენა და ლიტერატურა
ჩინური ენა და ლიტერატურა
იაპონური ენა და ლიტერატურა
რუსული ენა და ლიტერატურა
უკრაინული ენა და ლიტერატურა
ფსიქოლოგია
ინგლისურიდან თარგმნა
გერმანულიდან თარგმნა
ფრანგულიდან თარგმნა
ესპანურიდან თარგმნა
ჩინურიდან თარგმნა
იაპონურიდან თარგმნა
კორეულიდან თარგმნა
თურქულიდან თარგმნა
არაბულიდან თარგმნა
სპარსულიდან თარგმნა
რუსულიდან თარგმნა
ორგანიზაციის მენეჯმენტი
სამართალმცოდნეობა
გამოყენებითი ლინგვისტიკა
ანხესენპეპი III

ანხესენპეპი — ძველი ეგვიპტის მეექვსე დინასტიის დედოფალი. მას ეს სახელი ბებიისგან - ანხესენპეპი -სგან ერგო. იგი იყო მერენრა -ის ქალიშვილი და პეპი -ის მეუღლე. ანხესენპეპი დაკრძალულია პეპი -ის პირამიდასთან ახლოს. მისი სარკოფაგის მთავარი ნაწილი დამზადებულია ქვიშა ქვისგან, ხოლო სახურავი - ვარდისფერი გრანიტისგან.
აჰოტეპ I

აჰოტეპი — ძველი ეგვიპტის დედოფალი ძვ. წ. 1560-1530 წლებში დინასტიის მმართველობის დროს. იგი იყო თეტიშერის (აგრეთვე ცნობილი როგორც თეტი პატარა) და სენახტენი-აჰმოსეს ქალიშვილი. ასევე ის იყო სექენენრე ტაოს და და ცოლი. აჰოტეპ ხანგრძლივად ცხოვრობდა და იყო საკმაოდ გავლენიანი. მას ჰქონდა წოდება „მეფის მთავარი ცოლი“ და ასევე „მეფის დედა“.
ოზლემ ჯონქერი

ოზლემ ჯონკერი (დ. 1 ივლისი, 1973) — თურქი მსახიობი და მოდელი.

დაიბადა ანკარაში. მსახიობმა უმაღლესი განათლება მიიღო ქალაქ ტილბურგის უნივერსიტეტში, ჰოლანდიაში. კარიერის დასაწყისში ის დადიოდა სამოდელო სააგენტოში. 1996 წლიდან თამაშობდა თურქულ სერიალებში, ეპიზოდურ როლებში. ცნობილია ტელესერიალით „შავი ვარდი“, სადაც ასრულებს ნარინის როლს.
შავი ვარდი (ტელესერიალი)

შავი ვარდი — თურქული ტელესერიალი. იგი პირველად ეკრანებზე 2013 წლის 29 მარტს გამოვიდა. სერიალი შედგება 4 სეზონისაგან და 125 სერიისგან. მისი მთავარი სცენარისტები არიან სემა ერგენექონი, ეილემ ჯანფოლათი და ერქან ბირგონერი, ხოლო რეჟისორი –
წარმოშობით ქართველი მურათ სარაჩოღლუ. მთავარ როლებს ასრულებენ ეჯე უსლუ, მესუთ აქუსთა და შერიფ სეზერი.

მოკლე შინაარსი
სერიალი მოგვითხრობს მარტოხელა დედის, ებრუს ცხოვრებაზე, რომელსაც სამი შვილი ჰყავს. მას კიდევ ჰყავდა ერთი შვილი დენიზი, მაგრამ მას ეტყვიან რომ ის მკვდარი დაიბადა.

ერთ დღეს, მისი ქმარი სახელად მურათი გაემგზავრება თავის მშობლიურ სოფელში და ებრუს მას დაპირდა, რომ ის იმავე დღესვე ჩამოვიდოდა, მაგრამ მისმა გაუჩინარებამ ქალის ცხოვრება ძალიან შეცვალა.

ის ცდილობს გაარკვიოს სიმართლე, მაგრამ ეს სიმართლის გარკვევა მას ძვირად დაუჯდება.

მსახიობები
ფუნიკულიორი

ფუნიკულიორი (, — თოკი, ბაგირი) — ბაგირისწევიანი რელსიანი გზა, რომლის დანიშნულებაა მგზავრთა გადაყვანა და ტვირთის გადაზიდვა ციცაბო ფერდობზე (35°-მდე).
იგი პირველად გამოყენებული იქნა 1854 წელს ქ. გენუაში (იტალია) და ავსტრიაში (ზომერინგი). ფუნიკულიორის ვაგონები მოძრაობს ფოლადის ბაგირებსა და ელექტრული ამძრავის მეშვეობით. ფუნიკულიორი შეიძლება იყოს ერთ- და ორვაგონიანი. უპირატესად გავრცელებულია ორვაგონიანი ფუნიკულიორი, რომელსაც შეიძლება ჰქონდეს ორი დამოუკიდებელი ლიანდაგი ან ერთი ლიანდაგი. ამ უკანასკნელს შუაში ასაქცევი აქვს. სამგზავრო ფუნიკულიორის ვაგონები ისეა მოწყობილი, რომ ნებისმიერი დახრის დროს მათი იატაკი ინარჩუნებს ჰორიზონტალურ მდგომარეობას. მუშაობის უსაფრთხოებისათვის ფუნიკულიორის ვაგონებს აქვს საავარიო მუხრუჭები, აგრეთვე სასიგნალო, კავშირისა და ბლოკირების საშუალებები, რომლებიც უზრუნველყოფენ ზედა და ქვედა სადგურების პერსონალის შეთანხმებულ მუშაობას და ვაგონის გაჩერებას ავარიული სიტუაციის დროს. ფუნიკულიორი გამტარობის უნარი არ აღემატება 600 კაცს 1 საათში,
ბეჭდების მბრძანებელი: ბეჭდის საძმო (საუნდტრეკი)

ფილმის „ბეჭდების მბრძანებელი: ბეჭდის საძმო“ საუნდტრეკი გამოვიდა 2001 წლის 20 ნოემბერს. მისი კომპოზიტორი, ორკესტრირების ავტორი და დირიჟორია ჰოვარდ შორი. მუსიკას ასრულებენ ლონდონის ფილარმონიული ორკესტრი, ახალი ზელანდიის სიმფონიური ორკესტრი და ლონდონის ორატორული სკოლის მოსწავლეების გუნდი.

განსხვავებით შემდგომში გამოცემული ერთდისკიანი საუნდტრეკებისგან, ბეჭდების მბრძანებელი: ბეჭდის საძმო არ შეიცავს „ბეჭდის ისტორიის“ მოტივს.

სიმღერების სია
სიმონეტა სომარუგა

სიმონეტა სომარუგა (; დ. 14 მაისი 1960, ცუგი, შვეიცარია) — შვეიცარიელი სოციალ-დემოკრატი პოლიტიკოსი, ფედერალური საბჭოს წევრი, იუსტიციისა და პოლიციის დეპარტამენტის ხელმძღვანელი 2010 წლის 1 ნოემბრიდან. შვეიცარიის ვიცე-პრეზიდენტი 2014 წლისათვის. 2014 წლის 3 დეკემბერს აირჩიეს შვეიცარიის პრეზიდენტის თანამდებობაზე 2015 წლისთვის, ხოლო ვიცე-პრეზიდენტად აირჩიეს იოჰან შნაიდერ-ამანი.
კარომამა I

კარომამა — ძველი ეგვიპტის დინასტიის დედოფალი. ოსორკონ -ის მეუღლე. სავარაუდოდ, უნდა ყოფილიყო ფარაონ ტაკელოტ -ის ქალიშვილი. ოსორკონ -ის სამი ცოლიდან ერთ-ერთი. კარომამა იყო 2 ბიჭისა და 3 ქალიშვილის დედა:

პრინცი შეშონქი
პრინცი ჰორნახტე
პრინცესა ტაშახეპერი
პრინცესა კარომამა
პრინცესა [ტა?]იირმერი

ფარაონი ოსორკონ მრავალ შენობებს აგებდა, მათ შორისაა წითელი გრანიტის დარბაზი, რომლის კედლებსაც ამშვენებს მისი და დედოფალ კარომამას გამოსახულებები. დედოფალი კარომამა იყო მეფის ასული, თუმცა გარკვეველია მისი მამის ვინაობა.
აატი

აატი — ძველი ეგვიპტის დინასტიის დედოფალი. ამენემჰეტ -ის მეუღლე.

სამარხი
აატი დაკრძალულია მისი ქმრის კუთვნილი დაჰშურის პირამიდის გასწვრივ სხვა დედოფალთან ერთად (რომელთა სახელები უცნობია). აატის სამარხი პირამიდის ჩრდილოეთ მხარესაა. მიუხედავად იმისა, რომ ანტიკურ ხანაში ის გაიძარცვა, არქეოლოგებმა იპოვეს მისი სარკოფაგი, ცრუ კარი და შეწირული მაგიდა, შვიდი ალებასტრის თასი იხვის გამოსახულებით, ორი კვერთხი და სამკაულის ნაწილები. მისი სამარხის გვერდით იყო მეორე დედოფლის სამარხი, სადაც აღმოჩენილია ობსიდის და ალებასტრის თასები, გრანიტის კვერთხი და სამკაულები. აატი დაახლოებით 35 წლის, ხოლო მეორე დედოფალი 25 წლის ასაკში გარდაიცვალა. მათი ძვლები აღმოჩენილია.
იაჰმეს-ჰენუტამეჰუ

იაჰმეს-ჰენუტამეჰუ - ფარაონ სექენენრე ტაოს და მისი დის და ცოლის იაჰმეს-ინჰაფის ქალიშვილი. მისი ქმარი იყო მისი ნახევარ-ძმა იაჰმეს . იაჰმეს ჰენუტამეჰუ იყო მთავარი ცოლის და ღმერთ ამონის ცოლის იაჰმეს-ნეფერტარის ნახევარ-და. მისი ცხოვრების შესახებ ძალიან მცირე ინფორმაციაა ცნობილი. მისი მუმია აღმოაჩინეს მის საკუთარ სამარხში და ახლა ის დაცულია ეგვიპტის მუზეუმში, კაიროში. მუმია შეამოწმა გასტონ მასპერომ 1882 წლის დეკემბერში. ჰენუტამეჰუ ხანდაზმულ ასაკში გარდაიცვალა. იგი შესულია მეცხრე დინასტიის მეფეების წინაპრების სიაში. ჰენუტამეჰუ გამოჩენილია ხაბეხნეთის სამარხში (თებე), სამ დედოფალთან ერთად: მეფის ცოლის დასთან, მეფის ცოლ ტურესთან და ორი ქვეყნის ქალბატონ იაჰმესთან ერთად.
აია (დედოფალი)

აია — ძველი ეგვიპტის დინასტიის მეფის ცოლი.

მის შესახებ ინფორმაციას ორი წყაროდან ვგებულობთ. აია სახელი ჩნდება ვიურცბურგის სტელაზე. ამ წყაროდან ნათლად ჩანს, რომ ის გავლენიანი ოჯახიდან იყო. მის შესახებ ინფორმაცია ბოულაქ 18-ის პაპირუსიდანაც მოიპოვება. ეს არის დინასტიის მეფის თებენის ციხესიმაგრის ადმინისტრავიული ცენტრი. მეფის სახელი პაპირუსში მხოლოდ ნაწილობრივაა შემონახული. მეცნიერები კითხულობდნენ ჩანაწერებს სებეხოტეპ -ის, სეჰეტეპკარე ინტეფის და მეფე იმირემეშავის შესახებ. აიას ქმრის იდენტიფიკაციის შესახებ არსებობს მცირე ეჭვი.
სემატი

სემატი — ძველი ეგვიპტის დედოფალი, ფარაონ დენის ცოლი. ის დაკრძალულია მასთან ახლოს აბიდოსში. ძალიან ცოტა ინფორმაციაა სემატის და დენის შესახებ ცნობილი. იგი მოიხსენიება ორი სახელით:

ეს ორივე სათაური ასოცირდება ძველი ეგვიპტის დედოფლებთან. სემატი არ იყო ერთადერთი იდენტიფიცირებული ქალი სამგლოვიარო სტელადან. სხვა ქალები, რომელთა სამგლოვიარო სტელა აღმოაჩინეს დენის სამარხთან, არიან სეშემეტკა და სერეთორი. მეორე მსოფლიო ომამდე სტელა იყო ბერლინში ეგვიპტის მუზეუმში, მაგრამ ომის დროს განადგურდა.
დადი

დადი (, , ან ‏, -; ცალკემდგომი ფორმა — ; ტრანსლიტერაცია — ) — არაბული ანბანის მეთხუთმეტე ასო. იგი მიეკუთვნება არაბული ანბანის ოთხ ემფატიკურ თანხმოვანს, აგრეთვე ე. წ. ათ „მზის ასოს“. არაბულ ანბანში დადი ერთ-ერთი ყველაზე ახალი სიმბოლოა, იგი ისლამურ პერიოდშია განვითარებული. აბჯადში — არაბული ანბანის რიცხვით სისტემაში — დადს მინიჭებული აქვს რიცხვითი მნიშვნელობა 800.

თანამედროვე ლიტერატურულ არაბულ ენაში დადით გადმოცემული ფონემა // ძირითადად წარმოადგენს ფარინგალიზირებულ ან ველარიზირებულ მჟღერ ალვეოლურ ხშულ ბგერას ( ანდა ). თუმცა ზოგიერთ დიალექტში, აგრეთვე არაბული ენის ისტორიულ ფონეტიკაში გვხვდება მცირე გადახრები ამ ძირითადი ფონეტიკური მნიშვნელობისაგან. არაერთი მეცნიერის აზრით, დადის არტიკულაცია თავდაპირველად ხდებოდა ლატერალურად ან ლატერალიზირებულად — ამ თვისების გამო არაბულ ენას ზედმეტსახელად „დადის ენასაც“ უწოდებენ. ბგერის ასეთი წარმოთქმა დასტურდება სამხრეთარაბულ დიალექტებში, არაბულიდან ნასესხებ სიტყვებში ესპანურსა და ინდონეზიურ ენებში.

სხვა ენებში, რომლებიც არაბული ანბანით ჩაიწერება, დადი ძირითადად მხოლოდ ნასესხებ სიტყვებშია წარმოდგენილი და საკუთარი ფონემა არ გააჩნია.
ფრიდრიხ ლაიბნიცი

ფრიდრიხ ლაიბნიცი (; დ. 24 ნოემბერი, 1597, ალტენბერგი — გ. 5 სექტემბერი, 1652, ლაიფციგი) — გერმანელი იურისტი, ლაიფციგის უნივერსიტეტის მორალის ფილოსოფიის პროფესორი, ამავე უნივერსიტეტის ფილოსოფიის ფაკულტეტის ასესორი. ცნობილი გერმანელი მეცნიერისა და ფილოსოფოსის გოტფრიდ ლაიბნიცის მამა.

დაიბადა, სავარაუდოდ, ქალაქ ალტენბერგში 1597 წელს. იზრდებოდა მაისენში, ხოლო კარიერის შექმნა განაგრძო ლაიფციგში. ლაიბნიცი იყო ლუთერანული აღმსარებლობის მიმდევარი. 1644 წელს დაქორწინდა კატერინა შმუკზე, ცნობილი ლაიფციგელი იურისტის, ვილჰელმ შმუკის ქალიშვილზე. 1646 წელს შეეძინათ ვაჟი, გოტფრიდ ლაიბნიცი.

ფრიდრიხ ლაიბნიცი გარდაიცვალა 1652 წლის 5 სექტემბერს, მემკვიდრეობად დატოვა პირადი ბიბლიოთეკა. მამის გარდაცვალებისას გოტფრიდი 7 წლისაც არ იყო. მოგვიანებით მამის მსგავსად, ისიც ლაიფციგის უნივერსიტეტში ასწავლიდა.
არას ბულუთ ინემლი

არას ბულუთ ინემლი (დ. 25 აგვისტო, 1990) — თურქი მსახიობი.

დაიბადა სტამბოლში. საშუალო სკოლის დამთავრების შემდეგ მიიღო განათლება სტამბოლის ტექნიკურ უნივერსიტეტში, სადაც 5 წლის სწავლის შემდეგ მიიღო ავიაციის ფაკულტეტის დიპლომი.

დაიბადა ოჯახში, სადაც პატივს სცემენ თანამედროვე და კლასიკურ ხელოვნებას. მისი ძმა თურქეთში ცნობილი მწერალია და არა ერთი ფილმის სცენარისტია. ხოლო და არის ცნობილი ვოკალისტი.

მსახიობი ცნობილია სერიალებით „დაკარგული დრო“, რომელშიც ასრულებს მეთე აქარსუს როლს და „დიდებული საუკუნე“, სადაც ასრულებს უფლისწული ბაიაზიდის როლს.
ბარტ სიმფსონი

ბართოლომიუ ჯო „ბარტ“ სიმფსონი — ანიმაციური სერიალ „სიმფსონების“ ერთ-ერთი მთავარი პერსონაჟი, სიმფსონების ოჯახის წევრი. მას ახმოვანებს ნენსი კარტრაიტი. პერსონაჟი პირველად გამოჩნდა ტრეისი ულმანის შოუში., ეპიზოდიში (1987). ბარტის შექმნელი და მხატვარია მეტ გრენინგი. მან პერსონაჟი გამოიგონა, როდესაც ჯეიმზ ლ. ბრუქსის ოფისის მისაღებში იჯდა. 2002 წელს თავის და ლიზასთან ერთად ბარტი მოხვდა 50 საუკეთესო მულტიპლიკაციური პერსონაჟის სიაში ( -ის რეიტინგში).
შანხაი მასტერსი (სნუკერი)

შანხაი მასტერსი — სნუკერის პროფესიონალური რეიტინგული ტურნირი.

ტარდება 2007/08 წლების სეზონიდან. წარმოადგენს მეორე რეტინგულ ტურნირს -ის შემდეგ, რომელიც ტარდება ჩინეთში. როგორც ჩინეთის ღია ჩემპიონატში, შანხაი მასტერში არის უაილდ-კარდ რაუნდი, რომელშიც მონაწილეობას იღებს რვა ჩინელი სნუკერისტი და რვა მოთამაშე, რომლებმაც კვალიფიკაცია გაიარეს. ამ სტადიის გამარჯვებულები შედიან ტურნირის ძირითად ბადეში, რომელიც იწყება 1/16 ფინალით, შემდგომ — ოლიმპიური სისტემით.

საპრიზო ფონდი
შანხაი მასტერსის პირველი გათამაშებისას საპრიზო ფონდმა შეადგინა 250 000 ფუნტი სტერლინგი. გამარჯვებულმა, დომინიკ დეილმა, მიიღო 48 000 £. შემდგომ საპრიზო ფონდი თანდათანობით იზრდებოდა და 2011 წლისთვის შეადგინა 361 000 £ (გამარჯვებულს — 65 000). 2007—2010 წლებში ტურნირის სპონსორი იყო კომპანია , 2011 წლიდან — .

2007 წელს -სთან მოწერილი ხუთწლიანი კონტრაქტის თანახმად, ყველა ხარჯს ფარავენ ჩინური პრომოუტერები.

რეიტინგული ქულები
პირველი სამი სეზონის განმავლობაში რეიტინგული ქულების დარიცხვის სისტემა ერთნაირი იყო — გამარჯვებულს 5000 ქულა, ფინალისტს — 4000. 2009/10 წლების სეზონიდან ქულების დარიცხვის სისტემა შეიცვალა: გამარჯვებული იღებს 7000 ქულას, ფინალისტი — 5600-ს.

ფორმატი
მთავარი ბადე — 16 მოთამაშე ტოპ-16-დან პლუს 16 კვალიფიცირებულებიდან
1/16—1/4 ფინალი — მატჩები 5 გამარჯვებამდე
1/2 ფინალი — მატჩები 6 გამარჯვებამდე
ფინალი — მატჩი 10 გამარჯვებამდე

გამარჯვებულები
ანიმაციური სერიალი

ანიმაციური სერიალი — ანიმაციური ფილმების სერია საერთო სახელწოდებით. ასეთი სერიალის სერიები ან ეპიზოდები, როგორც წესი, ერთმანეთს უკავშირდება - ერთი და იგივე პერსონაჟებით ან თემებით. ანიმაციური სერიალები ხშირად შედგება ეპიზოდების მცირე რაოდენობისგან - ასეთი სერიალი მინისერიალებად ითვლება.

ანიმაციური სერიალები, ჩვეულებისამებრ, გადის ტელეეთერით, კინოთეატრებში, გამოიცემა ვიდეო მატარებლებზე (, -) ან ვრცელდება ინტერნეტში. ისევე, როგორც ანიმაციური ფილმები, ანიმაციური სერიალები მოიცავს მრავალ ჟანრს და განკუთვნილია სხვადასხვა ასაკის მაყურებლისთვის.

მიუხედავად იმისა, რომ თავდაპირველად ასეთი სერიალების ძირითად აუდიტორიას ბავშვები წარმოადგენდნენ, 1990-იანი წლებიდან ტრადიციულ ანიმაციურ სერიალებში იმატა უფრო მეტად მოზრდილებისთვის განკუთვნილმა თემებმა, რამაც გააფართოვა სერიალების მაყურებელთა წრე.
ანხესენპეპი II

ანხესენპეპი , ანხნესმერირა , ანეხნეს-მერირა — ფარაონ პეპი -ის მეორე ცოლი, პეპი -ისა და პირველი ეგვიპტელი ქალი-ვეზირის ნებეტის დედა.

პეპის მეფობა დაიწყო სკანდალით. ფარაონმა ბრძანა ყველა ქვიდან წაეშალათ მისი პირველი ცოლის სახელი. ფარაონი დაქორწინდა მეორედ ანხესენპეპიზე. აღმოჩენილია ქანდაკება, სადაც თავისი პატარა შვილი უზის მუხლებზე. პეპი ტახტზე ასვლის დროს დაახლოებით 6 წლის იყო და დედამისმა აიღო მეფობა თავის თავზე და გახდა მისი რეგენტი. გარდაცვალების შემდეგ ანხესენპეპის აუშენეს პირამიდების კომპლექსი. მისი დასახიჩრებული და თავმოჭრილი მუმია აღმოაჩინეს სრულიად გაძარცვულ პირამიდაში.
სტიპე მესიჩი

სტიპე მესიჩი ან სტეპან მესიჩი (. დ. 24 დეკემბერი 1934, ორახოვიცა, ხორვატია) — იუგოსლავიისა და ხორვატიის პოლიტიკური მოღვაწე. იუგოსლავიის პრეზიდიუმის თავმჯდომარე 1991 წლის ივლის-ოქტომბერში, ხორვატიის პრეზიდენტი 2000-2010 წლებში.

დაიბადა 1934 წლის 24 დეკემბერს სლავონიის ქალაქ ორახოვიცაში. წარმოშობით ასიმილირებული ბოშაა. 1961 წელს დაამთავრა ზაგრების უნივერსიტეტის იურიდიული ფაკულტეტი. 1970-იან წლებში მონაწილეობდა ხორვატიაში ანტისამთავრობო გამოსვლებში, რს გამოც დააპატიმრეს და მიუსაჯეს ორი წელი, ციხეში იჯდა 1 წელი. ციხიდან გამოსვლის შემდეგ მუშაობდა იურისტად, ეწეოდა საგანმანათლებლო საქმიანობას. 1989 წელს აქტიურად მონაწილეობდა ხორვატიის ეროვნულ მოძრაობაში. 1990 წელს გახდა ხორვატიის პირველი პრემიერ-მინისტრი. აქტიურად მონაწილეობდა იუგოსლავიის დაშლის პროცესში. 2000 წელს აირჩიეს იუგოსლავიის პრეზიდენტად, რომელი თანამდებობაც ეკავა 2 ვადით.
სავაი

სავაი  — ორიდან ერთი დიდი კუნძული, რომელიც შედის სამოას შემადგენლობაში (წყნარი ოკეანის სამხრეთი ნაწილი).

გეოგრაფია
კუნძულის სიგრძე შეადგენს დაახლოებით 70 კმ-ს, სიგანე — 40 კმ-ს. კუნძულის ფართობია — 1708 კმ². სამხრეთი სანაპირო კლდოვანია, ჩრდილოეთი — უფრო დაბლობია (აქ მდებარეობს ბუნებრივი უბე მატაატუ). კუნძულის ცენტრში მდებარეობს მოქმედი კონუსის მსგავსი ფორმის ვულკანი (უკანასკნელი ამოფრქვევა დარეგისტრირებული იყო 1911 წელს). ეს კუნძულის უმაღლესი წერტილია ზღვის დონიდან (ვულკანური კრატერი მუა სოფელ აოპოსთან), რომელიც აღწევს 1858 მეტრს. კუნძული დაფარულია ხშირი მცენარეულობით: ჭადრებით, ქოქოსის პალმებით, ციტრუსებით და პურის ხეებით.

ისტორია
სავაი აღმოაჩინა ფრანგმა მოგზაურმა ჟან-ფრანსუა ლაპერუზმა.  საუკუნის ბოლოში შევიდა დასავლეთ სამოას (გერმანიის) შემადგენლობაში.

ადმინისტრაციული მოწყობა
სამოას 11 ოლქიდან კუნძულ სავაიზე მდებარეობს 6:

¹ ოლქის ნაწილი მდებარეობს კუნძულ უპოლუზე (სოფლების სალამუმუ-უტუს და ლეაუვაას ჩათვლით)

მოსახლეობა
2006 წელს კუნძულის მოსახლეობის რაოდენობა შეადგენდა 43 103 ადამიანს. ყველაზე დიდი პორტებია — სალელოლოგა და ასაუ.
ბენტ-ანატი

ბენტ-ანატი — ეგვიპტის ფარაონ რამსეს -ის და მისი მთავარი ცოლის ისიტნოფრეტის უფროსი ქალიშვილი. მომავალში თვითონ გახდა მთავარი ცოლი. ნეფერტარი-მერენმუტთან ერთად ითვლება რამსეს -ის ყველაზე ცნობილ ცოლად. სავარაუდოდ იგი დაიბადა მაშინ როდესაც მამამისი იყო თავისი მამის, სეთი -ის თანამმართველი. მისი ძმები იყვნენ პრინცი რამსესი, ხაემუასი და მერნეპტაჰი.

ბენტ-ანატი რამსესის მეორე ცოლი გახდა ისიტნოფრეტის გარდაცვალების შემდეგ მამამისის მმართველობის 25-ე წელს.

ბენტ-ანატი სირიული წარმოშობისაა და ნიშნავს „ანატის შვილს“. ანატი იყო დასავლეთსემიტურ მითოლოგიაში ნადირობის და ომის ქალღმერთი. ეგვიპტეში ეს კულტი სავარაუდოდ, ჰიქსოსებმა შემოიტანეს. ფარაონმა რამსეს -მ რომელიც ხეთებს ებრძოდა კადეშთან თავის თავს უწოდებდა „ანატის მოყვარულს“.

ბენთ-ანატს ჰყავდა გოგონა, რომელიც გამოსახულია მისი აკლდამის კედლებზე. მისი სახელი არ მოიხსენიება ჩვენთვის ნაცნობ წყაროებში, მაგრამ შესაძლებელია, რომ მისი სახელი ასევე იყო ბენტ-ანატი და ის შემდეგი ფარაონის, მერნეპტაჰის მეუღლე გახდა. ლუქსორში მერნეპტახას სტელაზე მოიხსენიება მეფის „მთავარი ცოლი ბენტ-ანატი“, სავარაუდოდ, რამსეს შვილიშვილი - რადგანაც ნაკლებად სავარაუდოა, რომ უფროსი ბენტ-ანატი ყოფილიყო მერნეპტაჰის ცოლი, როცა მათ შორის განსხვავება იყო სამოც წელზე მეტი.

ბენტ-ანატი გარდაიცვალა თავისი ძმის მერნეპტაჰის მეფობის დროს და დასაფლავებულია აკლდამაში 71, მეფეთა ველზე.
უპოლუ

უპოლუ — ვულკანური წარმოშობის კუნძული წყნარი ოკეანის სამხრეთ ნაწილში, შედის სამოას შემადგენლობაში.

გეოგრაფია
კუნძულის სიგრძეა — 75 კმ, სიგანე — 24 კმ. კუნძულის ფართობია — 1118,7 კმ² (უპოლუს გარშემო მდებარე რვა მომცრო კუნძულის ჩათვლით — 1125 კმ²). კუნძულის დასავლეთით მდებარეობს ფალეოლოს საერთაშორისო აეროპორტი, ჩრდილოეთით — სამოას დედაქალაქი — აპია. კუნძულზე არ მომხდარა ისტორიულად დადოკუმენტირებული ამოფრქვევები.

კუნძულზე არსებობს ობობების ყველაზე პატარა სახეობა, რომელიც გინესის რეკორდების წიგნშია შეტანილი.

ისტორია
სამოას მითოლოგიაში უპოლუ იყო პირველი ქალი კუნძულზე. საუკუნის ბოლოს და საუკუნის დასაწყისში კუნძულს ზოგჯერ ასევე ეძახდნენ ოიალავას ან ოიოლოვას. საუკუნის ბოლოს რობერტ ლუის სტივენსონი კუნძულზე ფლობდა პლანტაციას ფართით 1,6 კმ² და აქვე გარდაიცვალა 1894 წელს.

ადმინისტრაციული მოწყობა
სამოას 11 ოლქიდან კუნძულ უპოლუზე მდებარეობს 5:

¹ მანონოს, აპოლიმას და ნუულოპას კუნძულების ჩათვლით
² ალეიპატას კუნძულების და კუნძულ ნუუსაფეეს ჩათვლით

მოსახლეობა
2006 წელს კუნძულის მოსახლეობის რაოდენობა შედგებოდა 136 674 ადამიანისაგან, სამოას არქიპელაგში ყველაზე დასახლებული კუნძულია.
მეგი სიმფსონი

მარგარეტ ეველინ „მეგი“ სიმფსონი — ანიმაციური სერიალ „სიმფსონების“ ერთ-ერთი მთავარი პერსონაჟი, სიმფსონების ოჯახის წევრი. პერსონაჟი პირველად გამოჩნდა ტრეისი ულმანის შოუში, ეპიზოდში (1987).

მეგი არის ჰომერ და მარჯ სიმფსონების ყველაზე უმცროსი შვილი და ლიზა და ბარტ სიმფსონების უმცროსი და. იგი ძირითადად საწოვარას წუწნის, ხოლო სიარულისას სახით ეცემა საკუთარ ტანისამოსზე. ვინაიდან ჯერ მცირეწლოვანია, საუბარი არ შეუძლია, ამიტომ სიმფსონებს შორის მისი ხმა სერიალში ყველაზე ნაკლებად ჟღერს. თუმცა, იქ, სადაც საჭიროა საწოვარას პირში ცმაცუნის ან იშვიათად, სიტყვების ჩაწერა, მას ახმოვანებს ნენსი კარტრაიტი. წარსულში ხმა მისი ჩაწერილი იქნა ჯეიმზ ერლს ჯოუნზის, ელიზაბეთ ტეილორის და ჯოდი ფოსტერის, ისევე, როგორც სერიალის ხშირი მსახიობების, იერდლი სმითისა და ჰარი შირერის მიერ.
Bart Gets Hit by a Car

„'“ — სერიალ „სიმფსონების“ მეორე სეზონის მეათე ეპიზოდი. იგი ეთერში 1991 წლის 10 იანვარს გავიდა. სიუჟეტის მიხედვით, სკეიტბორდით კატაობისას ბარტს ეჯახება მისტერ ბერნსის მანქანა. იგი კომაშია, ხოლო ჰომერი და მარჯი უჩივიან ბერნსს და ითხოვენ კომპენსაციას მილიონი დოლარის სახით. ბერნსი 500.000-ზე დათანხმდება, მაგრამ საბოლოოდ მათ არაფერს აძლევს, მას შემდეგ, რაც აღმოჩნდება, რომ ბარტი თავს იკატუნებდა.
One Fish, Two Fish, Blowfish, Blue Fish

„'“ — სერიალ „სიმფსონების“ მეორე სეზონის მეთერთმეტე ეპიზოდი. იგი ეთერში 1991 წლის 24 იანვარს გავიდა. სიუჟეტის მიხედვით, სიმფსონები მიდიან ახალ იაპონურ სუში-ბარში. მას შემდეგ, რაც შეჭამს შხამიანი თევზის ნაწილს, ჰომერი იწამლება. ექიმი ჰიბერტი ეუბნება, რომ სიცოცხლის ბოლომდე დარჩა მხოლოდ 24 საათი. ჰომერი იწყებს ყველა მნიშვნელოვანი საქმის კეთებას. მაგრამ აღმოჩნდება, რომ თევზმა სასიკვდილოდ არ ავნო.
ვლატკო პავლეტიჩი

ვლატკო პავლეტიჩი (; დ. 2 დეკემბერი, 1930 — გ. 19 სექტემბერი, 2007) — ხორვატიელი პოლიტიკოსი, ლიტერატურის კრიტიკოსი და ესეისტი.

ბიოგრაფია
დაიბადა 1930 წლოის 2 დეკემბერს ზაგრებში, იუგოსლავიის სამეფოში. 1955 წელს დაამთავრა ზაგრების უნივერსიტეტის ფილოსოფიის ფაკულტეტი. 1972 წელს იჯდა ციხეში ანტისამთავრობო გამოსვლებში მონაწილეობის ბრალდებით.

1990-1992 წლებში განათლების, კულტურის, ტექნოლოგიებისა და სპორტის მინისტრია. 1992 წელს აირჩიეს პარლამენტში. 1995-2000 წლებში პარლამენტის თავმჯდომარეა.

1999 წლის 26 ნოემბერს მძიმედავადმყოფმა ტუჯმანმა გადააბარა პრეზიდენტის ფუნქციები. მისი გარდაცვალების შემდეგ კი, 10 დეკემბრიდან პრეზიდენტის მოვალეობის შემსრულებელია. 2000 წლის 2 თებერვალს, როგორც პარლამენტის თავმჯდომარის ასევე პრეზიდენტის მოვალეობები გადააბარა ზლატკო ტომჩიჩს.

2004 წლიდან არ მონაწილეობდა პოლიტიკურ ცხოვრებაში. 2007 წელს გარდაიცვალა.
მუტნოფრეტი

მუტნოფრეტი — ძველი ეგვიპტის დედოფალი, დინასტიის ფარაონ თუტმოს -ის მეორე მთავარი ცოლი და თუტმოს -ის დედა. მისი სახელი დაკავშირებულია ქალღმერთ მუტისთან და ნიშნავს „მუტი მშვენიერია“.

მას ჰქონდა ტიტული: „მეფის შვილი, მეფის და, მეფის ცოლი და მეფის დედა“. ამ ტიტულის მიხედვით ირკვევა, რომ იგი თავისი შვილის მმართველობის დროსაც ცოცხალი იყო.
ხენტკაუს I

ხენტკაუს — ფარაონ უსერკაფის მთავარი ცოლი. ფარაონ მენკაურას შვილი.

მისი პირამიდა მდებარეობს მამის პირამიდის გვერდით, რომლის შესასვლელზეც აწერია: „ხენტკაუსი, ზემო და ქვემო ეგვიპტის მეფე, ზემო და ქვემო ეგვიპტის მეფის დედა, ღმერთის შვილი, ყველაზე ლამაზი.“

მისი ტიტულები იყო: „მეფის დედა“, „ორი მეფის დედა“.

ხენტკაუსთან აღმოჩენილია ფარაონის ატრიბუტები: ხელოვნური წვერი და სამეფო კობრა შუბლზე. სავარაუდოდ, ეს მიუთითებს იმაზე, რომ იგი ქვეყანას ფარაონის ტიტულით მართავდა, თუმცა ზოგიერთი სპეციალისტი მხარს არ უჭერს ამ ვერსიას, მიაჩნიათ, რომ ქალი (იშვიათი გამონაკლისის გარდა) არ შეიძლება ყოფილიყო ფარაონი.
მანონო

მანონო  — სამოას ოთხიდან ერთ-ერთი დასახლებული კუნძული. აპოლიმას კუნძულთან ერთად შედის აიგა-ი-ლე-ტაის ოლქში. კუნძული მანონო მდებარეობს აპოლიმას სრუტეში. კუნძულის სიგრძე შეადგენს დაახლოებით 2,4 კმ-ს, სიგანე — 1,5 კმ-ს. კუნძულის ფართობია — 3 კმ². მანონოს მოსახლეობა 2006 წლის მონაცემებით შეადგენს 889 ადამიანს და თითქმის თანაბრად განაწილებულია ოთხ სოფელს შორის:
აპაი , დასავლეთი (111 ად.)
ფალეუ , სამხრეთი (354 ად.)
ლეპუია'ი (’), სამხრეთ-დასავლეთი (223 ად.)
სალუა , ჩრდილოეთი (201 ად.)

კუნძულის ადმინისტრაციული ცენტრია სოფელი ფალეუ, რომელიც მდებარეობს მანონოს სამხრეთ სანაპიროზე.
აპოლიმა

აპოლიმა — ყველაზე პატარა (როგორც ფართობით, ისევე მოსახლეობით) სამოას დასახლებულ კუნძულებს შორის. კუნძული მდებარეობს აპოლიმას სრუტეში და ადმინისტრაციულად შედის აიგა-ი-ლე-ტაის ოლქში. კუნძულის სიგრძე შეადგენს დაახლოებით 1,6 კმ-ს, სიგანე — 0,9 კმ-ს. კუნძულის ფართობია — 1 კმ². კუნძულიდან შორიახლოს მდებარეობს უფრო დიდი კუნძული მანონო. აპოლიმას მოსახლეობის რაოდენობა 2006 წლის მონაცემებით შეადგენს 75 ადამიანს და თავმოყრილია სოფელ აპოლიმა ტაიში, რომელიც მდებარეობს კუნძულის ჩრდილოეთ სანაპიროზე.